钦定古今图书集成/方舆汇编/边裔典/第122卷 > 盐铁论 > 《结和》
## 钦定古今图书集成/方舆汇编/边裔典/第122卷 > 盐铁论 > 《结和》

大夫曰：“汉兴以来，修好结和亲，所聘遗单于者甚厚，然不纪重质厚赂之，故改节而暴害滋甚。先帝睹其可以武折，而不可以德怀，故广将帅，招奋击，以诛厥罪，功勋粲然，著于海内，藏于纪府，何命亡十获一乎！夫偷安者后危，虑近者忧迩，贤者离俗，知士权行，君子所虑，众庶疑焉。故民可以观成，不可与图始。此有” 司所独见，而文学所不睹。

文学曰：“往者匈奴结和亲，诸夷纳贡，即君臣外内相
信，无胡越之患。当此之时，上求寡而易澹，民安乐而
无事，耕田而食，桑麻而衣，家有数年之蓄，县官馀货
财，闾里耆老或及其泽。自是之后，退文任武，苦师劳
众，以略无用之地，立郡沙石之间，民不能自守，发屯
乘城，挽辇。而澹之愚，窃见其亡，不睹其成。”

大夫曰：“匈奴以虚名市于汉，而实不从，数为蛮貊。”

所绐不痛之何故也？高皇帝仗剑定九州，今以九州而不行于匈奴，闾里常民，尚有枭散，况万里之主与小国之匈奴乎？夫以天下之力，勤何不权？以天下之士，民何不服？今有帝名而威不信，长城反赂遗而尚踞敖，此五帝所不忍，三王所毕怒也。

《文学》曰：“汤事夏而卒服之，周事殷而卒灭之，故以大
御小者王，以强凌弱者亡。圣人不困其众以兼国，良
御不困其马以兼道，故造父之御不失和，圣人之治
不倍德。秦摄利衡以御宇内，执修棰以笞八极，骖服
以罢，而鞭策愈加，故有倾衡遗棰之变。士民非不众，
力勤非不多也，皆内倍外附而莫为用，此高皇帝所”
以仗剑而取天下也。夫两主好合，内外交通，天下安
宁，世世无患，士民何事？三王何愁焉！

大夫曰：“伯翳之始封秦，地为七十里。穆公开伯，孝公广业。自卑至上，自小至大。故先祖基之，子孙成之。轩辕战涿鹿，杀两”“蚩尤而为帝；汤武伐夏、商，诛桀、纣而为王。黄帝以战成功，汤、武以伐成孝，故手足之勤，腹肠之养也。当世之务，后世之利也。今四夷内侵不攘，万世必有此长患。先帝兴义兵以诛暴强，东灭朝鲜，西定冉駹，南擒百越，北挫强胡，李牧追匈奴以广北州，汤武之举，蚩尤之兵也。”故圣主斥地非私其利，用兵非徒奋怒也，所以匡难避害，以为黎民远虑。

《文学》曰：“秦南擒劲越，北却强胡，竭中国以役四夷。人
罢极而主不恤，国内溃而上不知，是以一夫倡而天
下和。兵破陈涉，地夺诸侯，何嗣之所利？《诗》云：‘雍雍鸣’。”
旭日始旦，登得前利，不念后咎。故吴王知伐齐之
便而不知干遂之患，秦知取进之利而不知鸿门之
难，是以知一而不知十也。周谨小而得大，秦欲大而
亡小。《语》曰：“前车覆，后车戒。”殷监不远，在夏后之世矣。